Ylimääräisiä potilaskäyntejä Kymenlaakson Keskussairaalaan tulisi satoja, ellei tuhansia. Erikoisen täsmällisesti tulee pöytäkirjoista löytyä kuka henkilökohtaisesti takaa vierailukulujen riittävyyden. Asuntomessut aikanaan tilastoi, että vieraat suurtapahtumiin tulevat yleensä omilla autoilla. Autokuntaan kuuluu keskimääräin 2,3 - 2,5 henkeä. Tästä seuraa, että jos ne 300 000 vierasta tulisivat 4 - 5 päivän aikana, Kotkansarelle pitäisi, nykyisten 5 000 lisäksi vielä lisää raivata 25 000 uutta parkkiruutua!
Yksinkertaisin ratkaisu tälle numerosopalle tietenkin on, että odotuksista pyyhkäistään turhat nollat pois. Tyly todellisuus tulee sen kuitenkin tekemään. Ihmettelemään vain jää, kuka vastuullinen kaupungin organisaatiossa näin suurta järjettömyyttä käskee pitämään yllä. Kuka tällaista tragikomiikkaa visioi Kotkassa vetäen median siihen mukaan? Millaisissa tunnelmissa hän elää? Onko hän se tuntematon aprillimies?
Kesäiseen tapaan - uusintana, tämäkin kappale on editoitu ja lyhennelty teoksestani SIRKUS vuodelta 2006. Ensimmäinen kirjani: MINUN KOTKANI - ERILAINEN, ilmestyi vuonna 2001.